Hiraks batu

Hiraks batu atau wabar batu (nama saintifik: Procavia capensis) adalah mamalia darat saiz sederhana yang berasal dari kawasan benua Afrika pinggir gurun Sahara (kecuali Lembangan Congo) dan Timur Tengah. Spesies ini dijumpai bersarang di celah-celah batu muka bumi berketinggian hingga 4200 meter yang memungkinkannya melarikan diri dari pemangsa.

Ia adalah salah satu daripada lima spesies hidup dari ordo Hyracoidea, dan satu-satunya spesies dalam genus Procavia;<ref name="msw3">Shoshani, J. (2005). "Order Hyracoidea". Dalam Wilson, D.E.; Reeder, D.M (eds.). Mammal Species of the World: A Taxonomic and Geographic Reference (3rd ed.). Johns Hopkins University Press. pp. 88–89. ISBN 978-0-8018-8221-0. OCLC 62265494.</cite></ref> ia secara biologinya berkait rapat dengan dugong (melalui kelompok ordo Sirenia) dan gajah.

Ciri fizikal
Badan hiraks atau wabar jenis ini kontot mencapai panjang 50 sentimeter dengan berat ditimbang sehingga 4 kilogram; wabar jantan agak lebih berat dari wabar betina sebanyak 10%. Bulu badan ia tebal berwarna perang kelabuan menggelap di kawasan lembap mahupun menerang di kawasan kering seperti gurung.

Kepala wabar jenis ini sedikit lonjong bermisai hitam di muncungnya dengan leher yang kontot.

Spesies ini dirakam mengeluarkan sebanyak lebih 20 jenis bunyi dan isyarat boleh didengari.

Tabiat
Spesies hiraks ini 95% waktu aktifnya berjemur; ia sering berjemur dalam kawanan di mana setiap ekor saling menindih untuk mengawal atur suhu kelompok.

Pemakanan
Spesies hiraks ini sering memakan pelbagai jenis tumbuhan terutamanya yang berdaun lebar atau dikotil serta juga sering memangsakan serangga melata. Kandungan air yang diperolehi dari dedaun ini menjadikan ia kurang minum namun boleh senang haus di bawah sinaran langsung matahari.African Wildlife Foundation: Hyrax

Makanan sering dicari dalam lingkungan 50 m dari sarang secara berkawanan di mana salah seekor wabar ini menjadi pemantau sebarang ancaman bahaya yang boleh diteriakkan sebagai isyarat berlari kembali ke sarang.

 Pembiakan 
Musim mengawan wabar batu dari Februari hingga April di mana alat kelamin reporduktif seperti buah zakar dan vesikel mani bertambah lebih besar daripada biasa. Kedua-dua jantan dan betina menjadi matang selepas 16 bulan.

Tempoh bunting betina selama 6 hingga 7 bulan di mana ia boleh melahirkan antara 2 hingga 4 ekor anak dalam keadaan terbuka mata dengan berbulu sempurna. Seekor hiraks atau wabar batu boleh hidup selama 10 tahun

 Rujukan 

Kategori:Hiraks
Kategori:Mamalia di Afrika